เรื่องร้องเรียน: มีการทิ้งขยะที่พื้นที่นี้ตลอด 24 ชม. ขยะกองสูงมากและเป็นแหล่งมั่วสุมกลางคืน ทั้งที่เป็นถนนใหญ่ อยากให้เจ้าหน้าที่มาล้อมรั้วปิดพื้นที่หรือติดกล้องปรับ
การดำเนินการของเจ้าหน้าที่: สำนักงานเขตบางขุนเทียน ร่วมกับกองบังคับการปราบปรามการกระทำความผิดเกี่ยวกับทรัพยากรธรรมชาติและสิ่งแวดล้อม ได้เข้าตรวจสอบสถานที่ถูกร้องเรียนแล้ว พบเป็นที่ดินส่วนบุคคล ขณะตรวจสอบ พบการเทกองเศษวัสดุก่อสร้าง ไม่พบการรับจ้างกำจัดขยะ สำนักงานเขตบางขุนเทียนจักได้ประสานเจ้าของกรรมสิทธิ์ที่ดิน ให้ดำเนินการแก้ไข และจักได้ติดตามผลต่อไป
ความเห็นของผู้แจ้ง: อยากให้มีการ update ความคืบหน้าต่อไม่อยากให้ปิดเรื่องไปเลย เพราะเรื่องยังไม่จบครับ
พื้นที่: แขวงแสมดำ เขตบางขุนเทียน กรุงเทพมหานคร